Tisztelt Képviselőtestület!

A Pápai Vízmű ZRt. Közgyűlése 2016. március 8-án a napirendek tárgyalása során döntött a Társaság saját részvényeinek értékesítéséről, továbbá javasolta az alapító Önkormányzatoknak a Szindikátusi szerződés felülvizsgálatát az alábbiak szerint:

* A közgyűlés felhatalmazta az igazgatóságot, hogy a Társaság 57.500.000 Ft névértékű 5.750 db/10 eFt, részvénycsomagját vagy annak egy részét a részvényeseknek értékesítse. A részvényenkénti minimális ár annak névértéke.
* A közgyűlés javasolja az alapító Önkormányzatoknak, hogy a Veszprémben 1995. december 7-én kötött Szindikátusi szerződést – jogszabály változások miatt – helyezzék hatályon kívül.

A részvények 4 db 10.000.000 Ft-os, 13 db 1.000.000 Ft-os, 45 db 100.000 Ft-os címletben állnak rendelkezésre.

Kérem a Tisztelt Képviselőtestületet, hogy az előterjesztésben foglaltakról dönteni szíveskedjenek.

Pápakovácsi , 2016. március hó 23. nap

Stankovics Ferenc polgármester

Határozati javaslat

* *„A” változat*:

…………………………..Önkormányzata a Pápai Vízmű Zrt. tulajdonában lévő saját részvényeiből …………..Ft névértékű ….. db/10 eFt részvényt vásárol névértéken. A Képviselőtestület vásárlás fedezetét az önkormányzat 2016. évi költségvetésében biztosítja.

A Képviselőtestület felhatalmazza a polgármestert az adás-vételi szerződés megkötésére, a szükséges jognyilatkozatok megtételére.

Határidő: 2016. április 30. a Pápai Vízmű Zrt. értesítésére,

2016. június 30. az adás-vételi szerződés megkötésére

Felelős: ………………………polgármester

*„B” változat*:

…………………………...Önkormányzata a Pápai Vízmű Zrt. tulajdonában lévő saját részvényeiből nem vásárol.

Utasítja a polgármestert, hogy a döntésről a Pápai Vízmű Zrt-t tájékoztassa.

Határidő: 2016. április 30.

Felelős: ………………………polgármester

* …………………………Önkormányzat Képviselőtestülete a Pápai Víz és Csatornamű Részvénytársaság zártkörű alapításában résztvevő önkormányzatok által Veszprémben 1995. december 7-én kötött Szindikátusi szerződést közös megegyezéssel 2016. június 30-i hatállyal megszünteti. A Képviselőtestület felhatalmazza a polgármestert, hogy a szerződés megszüntetésében eljárjon, a szükséges intézkedéseket megtegye.

Határidő: 2016. június 30.

Felelős: ………………………polgármester